Oct 18,2016
చమురు వ్యాపారంలో కొనసాగుతాం:ఎస్సార్‌
పనాజీ: ఎస్సార్‌ ఆయిల్‌లో సింహ భాగాన్ని ఇతర సంస్థలకు విక్రయించి న్పప్పటికీ తాము చమురు, సహజ వాయువు వ్యాపారం నుంచి వైదలగడం లేదని ఎస్సార్‌ గ్రూపు స్పష్టతనిచ్చింది. వాటా విక్రయం వల్ల సంస్థకు భారంగా మారిన సుమారు రూ.88,000 కోట్ల రుణం సగానికి తగ్గేందుకు దోహదపడనున్నట్టుగా ఎస్సార్‌ గ్రూపు డైరెక్టర్‌ ప్రశాంత్‌ రుయా తెలిపారు. విక్రయం ద్వారా లభించే నిధులను గ్రూపులోని ఇతర వ్యాపారాల స్థిరీకరణకు, వాటి వృద్ధికి దోహదం చేస్తుందని ఆయన అన్నారు. కార్పొరేట్‌ ఇండియా చరిత్రలోనే ఇది అతిపెద్ద రుణ తగ్గింపు చర్య అన్ని ఆయన వివరించారు. గ్రూపు నేతృత్వంలో పని చేస్తున్న బ్రిటన్‌లోని స్టాన్‌లో రిఫైనరీని తాము సొంతంగా నిర్వహించనున్నట్టుగా ఆయన తెలిపారు. ఈ రిఫైనరీ బ్రిటన్‌ మార్కెట్‌లో 12 నుంచి 13 శాతం వాటాను కలిగి ఉంది. పశ్చిమ బెంగాల్‌లోని 'కోల్‌ బెడ్‌ మిథేన్‌' (సీబీఎం) క్షేత్రాల అన్వేషణ ఇకపై కూడా కొనసాగుతుందని ఆయన వివరించారు.
మీ స్నేహితులకు రికమెండ్ చెయ్యండి